CELEX: 31999D0762
Language: mt
Date: 1999-11-15 00:00:00
Title: Id-Deċiżjoni tal-Kunsill tal-15 ta’ Novembru 19991 li temenda d-Deċiżjoni 91/666/KEE li tistabbilixxi riservi Komunitarji għal tilqim kontra l-mard ta’ l-ilsien u d-dwiefer

Avviż Legali Importanti

|

31999D0762

Official Journal L 301 , 24/11/1999 P. 0006 - 0007

		Id-Deċiżjoni tal-Kunsilltal-15 ta’ Novembru 19991li temenda d-Deċiżjoni 91/666/KEE li tistabbilixxi riservi Komunitarji għal tilqim kontra l-mard ta’ l-ilsien u d-dwiefer(1999/762/KE)IL-KUNSILL TA’ L-UNJONI EWROPEA,Wara li kunsidra t-Trattat li jistabbilixxi l-Komunità Ewropea, partikolarment l-Artikolu 37 tiegħu,Wara li kunsidra l-proposta tal-Kummissjoni,Wara li kunsidra l-opinjoni tal-Parlament Ewropew [1],Wara li kunsidra l-opinjoni tal-Kumitat Ekonomiku u Soċjali [2],Billi:(1) b’mod konformi mad-dispożizzjonijiet ta’ l-Artikolu 13(3) tad-Direttiva tal-Kunsill 85/511/KEE tat-18 ta’ Novembru 1985 li ddaħħal miżuri Komunitarji għall-kontroll tal-marda ta’ l-ilsien u d-dwiefer [3], tista’ tittieħed deċiżjoni għad-dħul ta’ tilqim ta’ emerġenza f’wesgħa limitata, f’ċirtkostanzi fejn il-qtil tal-merħla kollha tista’ ma tkunx biżżejjed għall-qerda tal-virus;(2) permezz tad-Deċiżjoni tal-Kunsill 91/666/KEE [4] twaqqfu r-riservi Komunitarji ta’ tilqim kontra l-marda tal-ilsien u d-dwiefer, li huma bażati fuq antiġenu mhux attivat konċentrat li jista’ jitbiddel malajr f’tilqim għall-użu ta’ emerġenza u maħżun fi stabbilimenti nominati;(3) mill-adozzjoni tad-Deċiżjoni msemmija, żewġ banek ta’ l-antiġenu nominati għaż-żamm ta’ sehem mir-riżerva Komunitarja ta’ l-antiġeni kontra l-marda tal-ilsien u d-dwiefer waqqfu l-impenji tagħhom li joffru dawn is-servizzi lill-Komunità;(4) sabiex jitħares l-Artikolu 3(3) tad-Deċiżjoni msemmija fuq jista’ jkun hemm il-bżonn għal raġunijiet varji li jiġu nominati stabbilimenti fil-Komunità li fosthom jitqassmu jew jingħataw għall-ħażna r-riżervi ta’ l-antiġenu kontra l-marda tal-ilsien u d-dwiefer;(5) skond l-Artikolu 14(3) tad-Direttiva 85/511/KEE, il-possibbiltà li l-Kummissjoni tipproponi lill-Kunsill li jwaqqaf ir-riżervi Komunitarji tat-tilqim kontra l-marda tal-ilsien u d-dwiefer skadiet mill-1 ta’ April 1991;(6) sabiex ikun hemm reazzjoni immedjata għall-bżonn tat-tqassim jew tar-rilokazzjoni ta’ riservi Komunitarji ta’ l-antiġenu kontra l-marda tal-ilsien u d-dwiefer għall-ħażna f’postijiet differenti, huwa neċessarju li d-Deċiżjoni 91/666/KEE tiġi emendata b’mod partikolari fir-rigward tal-proċeduri stipulati għan-nominazzjoni ta’ banek ta’ antiġenu u ta’ tilqim,ADOTTA DIN ID-DEĊIŻJONI:Artikolu 1Fil-paragrafu 1 ta’ l-Artikolu 3 tad-Deċiżjoni 91/666KEE:(a) l-ewwel u t-tielet inċiżi għandhom jitħassru;(b) għandu jiżdied inċiż ġdid kif ġej:"— kull stabbiliment ieħor nominat b’mod konformi mall-proċedura stipulata fl-Artikolu 10".Artikolu 2Din id-Deċiżjoni hija indirizzata lill-Istati Membri.Magħmulha fi Brussel, fil-15 ta’ Novembru 1999.Għall-KunsillIl-PresidentK. Hemilä[1] Opinjoni mogħtija fid-6 ta’ Ottubru 1999 (għadha mhix pubblikata fil-Ġurnal Uffiċjali).[2] Opinjoni mogħtija fl-20 ta’ Ottubru 1999 (għadha mhix publikata fil-Ġurnal Uffiċjali).[3] ĠU L 315, tas-26.11.1985, p. 11. Direttiva kif l-aħħar emendata permezz tad-Direttiva 92/380/KEE (ĠU C 198, tas-17.7.1992, p. 54).[4] ĠU L 368, tal-31.12.1991, p. 21.--------------------------------------------------